Confidential Assignment 2: International Akan Ditayangkan Di Pawagam Tempatan 15 September Ini
Filem blockbuster Korea Confidential Assignment 2: International lakonan Hyun Bin dan Yoona akan tiba di pawagam tempatan pada 15 September ini. Sekuel filem aksi pengembaraan ini mengikuti kisah Im Chul Ryung (lakonan Hyun Bin) seorang detektif Korea Utara yang dipilih untuk melakukan misi khas di Korea Selatan. Matlamatnya adalah untuk menangkap Jang Myung Joon (lakonan Jin Sun Kyu), seorang ketua organisasi jenayah Korea Utara. Apabila detektif Chul Ryung tiba di Korea, dia bersatu semula dan bergabung tenaga dengan Detektif Kang Jin Tae (lakonan Yoo Hae Jin). Mr. Kang, kini bekerja di pasukan penyiasat jenayah siber kerana kesilapan yang dia lakukan semasa salah satu misi kumpulan mereka. Menyertai mereka ialah ejen F.B.I yang genius dan berkarisma, Agent Jack (lakonan Daniel Henney) yang akan membantu mereka menangkap Jang Myung Joon.